2. Մի հավատացեք այն բոլոր թվերին, որոնք ձեզ ներկայացնում է երկաթուղու ղեկավարությունը, եկեք Դիլիջան-Իջեւան հատվածի ցանկացած կայարան. Մխչյան, Արեւիկ, Սոլակ, Բայանդուր, Այգեվան, որտեղ կուզեք, եւ կտեսենք, թե որտեղ են ծախսել ներդրումային գումարները: ՀԿԵ ղեկավարության ջանքերով այս ընթացքում փակվել է 9 կայարան, այդքան աշխատատեղ կրճատվել է, այսքան մասնագետ մնացել անգործ եւ արտագաղթել, սա կոնցեսիոն պայմանագրի լուրջ խախտում է, դրա համար կարելի է ամբողջ պայմանագիրը չեղյալ հայտարարել: Սակայն երկաթուղու ղեկավարությունը ոչ միայն փակել է այդ կայարանները, այլեւ դրանց ենթակառուցվածքները մաս-մաս վերածել են մետաղաջարդոնի, վաճառել եւ գրպանել: